stanford-oval/wikipedia huggingface dataset:
Björn Lind

| Mitalit | Mitalit | Mitalit |  |
| --- | --- | --- | --- |
|  Björn Lind Otepäässä tammikuussa 2006  |  Björn Lind Otepäässä tammikuussa 2006  |  Björn Lind Otepäässä tammikuussa 2006  |  |
Maa:   Ruotsi
Miesten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | sprintti |  |
|  Kultaa | Torino 2006 | parisprintti |  |
Björn Lind (s. 22. maaliskuuta 1978) on ruotsalainen entinen hiihtäjä, joka erikoistui sprinttimatkoille.
2002 Salt Lake Cityn olympialaisissa Lind oli sprinttihiihdossa neljäs, samoin kuin 2005 Oberstdorfin MM-kisoissa.
Maailmancupissa Lind oli sprintticupissa kuudes kaudella 2004–2005.
Kaudella 2005–2006 voimakas Lind esitti sprinttikilpailuissa vakuuttavia otteita voittamalla joulukuun jälkeen kolme sprinttikilpailua. Hän voitti sprintticupin ja sijoittui maailmancupin kokonaiskilpailussa neljänneksi. 2006 Torinon olympialaisissa hän voitti  sekä sprintin perinteisen tyylin parikilpailussa Thobias Fredrikssonin kanssa että sprintin henkilökohtaisella matkalla vapaalla tyylillä olympiakultaa.
Sapporon MM-kisoissa 2007 Lind oli jälleen sprintissä neljäs.
Björn Lind ilmoitti toukokuussa 2011 lopettavansa hiihtouransa.
Aiheesta muualla

Björn Lind Kansainvälinen hiihtoliitto (FIS). (englanniksi)
Miesten sprinttihiihdon olympiavoittajat
Borneonmetsäkerttunen

| Borneonmetsäkerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Sirkkalinnut Locustella
Laji::  accentor
Kaksiosainen nimi
 Locustella accentor  (Sharpe, 1888) 
Synonyymit
 Bradypterus accentor 
Katso myös
   Borneonmetsäkerttunen Wikispeciesissä   Borneonmetsäkerttunen Commonsissa 
Infobox OKNimi-testi OKIUCN-testi OK: 
Borneonmetsäkerttunen (Locustella accentor) on sirkkalintujen heimoon kuuluva varpuslintu.
Levinneisyys

Borneonmetsäkerttusta tavataan kotoperäisenä Malesiassa. Lajia on kuvattu melko yleiseksi ja se on luokiteltu elinvoimaiseksi.
Blood Red Roses

| ”Blood Red Roses” Uriah Heep |
| --- | --- | --- |

Singlen tiedot
 Albumilta: Raging Silence
 Julkaistu: 1989
 Tuottaja(t): Richard Dodd
 Tyylilaji: hard rock
 Kesto: 04.11
 Levy-yhtiö: Legacy Records
Uriah Heepin muut singlet
| ”Hold Your Head Up” 1989 | ””Blood Red Roses”” 1989 | ”Dream On” 1995 |
Blood Red Roses on Uriah Heepin kappale vuodelta 1989. Se julkaistiin albumilla Raging Silence. Singlen b-puolena toimi kappale ”Rough Justice”, joka löytyy myös albumilta Raging Silence.
Gunnar Takolander

Gunnar Alexander Takolander (14. maaliskuuta 1880 Kirkkonummi – 16. huhtikuuta 1955 Helsinki) oli suomalainen lakitieteen lisensiaatti, pankinjohtaja ja kansanedustaja.
Takolanderin vanhemmat olivat kruununnimismies Alexander Magnus Takolander ja Hulda Olivia Lagus. Hän pääsi ylioppilaaksi 1898 (Läroverket för gossar och flickor) ja opiskeli Helsingin yliopistossa valmistuen filosofian kandidaatiksi 1903, molempien oikeuksien kandidaatiksi 1908 sekä lakitieteen lisensiaatiksi 1948. Takolander sai varatuomarin arvon 1911.
Takolander oli tilanomistajana Kirkkonummella 1903–1921 ja asianajajana Helsingissä 1908–1913 omistamassaan asianajotoimisto Gunnar Takolanderissa vuosina 1910–1913. Hän oli Åland-lehden toimittajana 1904–1905 ja Viborgs Nyheter -lehden päätoimittajana 1905. Takolander oli sitten pankkialalla Landtmannabankenin johtokunnan jäsenenä 1913–1920, Unionpankin varatoimitusjohtajana Helsingissä 1921–1924 ja Unionpankin notariaattiosaston johtajana vuodesta 1922 alkaen. Hän oli Unionpankin johtokunnan jäsen 1924–1930 ja Helsingin Osakepankin johtokunnan jäsen 1931–1944. Takolander toimi Porkkalan liiton asiamiehenä 1944–1951 ja Svenska tidnings- och förlags Ab:n toimitusjohtajana 1944–1951. Hänellä oli uudelleen oma lakiasiaintoimisto 1948–1951.
Takolander oli Ruotsalaisen eduskuntaryhmän kansanedustajana 1914–1917 Uudenmaan läänin vaalipiiristä. Hän sai vapautuksen edustajatoimesta sairauden takia 11. huhtikuuta 1917, ja hänen tilalleen eduskuntaan tuli ruotsalaisten Alexander Gadolin. Takolander oli Siirtoväen neuvottelukunnan ja Ruotsalaisen kansanpuolueen keskushallituksen jäsen ja hän toimi Föreningen 1880 års män -yhdistyksen puheenjohtajana.
Takolander oli naimisissa 1905–1926 opettaja Ester Amanda Maria Åkerlundin (k. 1926) ja 1927–1942 Elisabeth Marie Constance Mechelinin (k. 1942) kanssa.
Teokset

Gäldsförbindelsernas formella beskaffenhet : tvänne föredrag, hållna vid möte med Landtmannabankens filialföreståndare 16 och 17 december 1916. Helsingfors 1917
Lagen om arbetsavtal : föredrag hållet vid Finlands svenska jordegarförbunds konstituerande möte den 13 aug. 1922. Lovisa 1922
Lex Kallio. Skrifter utgivna av Finlands svenska jordägarförbund 1. Helsingfors 1922, julkaistu myös suomeksi samalla nimellä, Suomen ruotsalaisen maanomistajaliiton julkaisemia kirjasia 1. Helsinki 1922
Lisävalaistusta Lex Kallioon : 1901 vuoden tilasto. Helsinki 1922
Historier från Kyrkslätt. Kyrkslätts hembygdsförenings skrifter 8. Söderström, Helsingfors 1954, näköispainos Kyrkslätts hembygdsförening, Kyrkslätt 1992
Porkalaförbundet 1944-54. Söderström, Helsingfors 1955
Käännöksiä

I torparfrågan. Jordlegokommitténs betänkande och förslag : Till Hans Kejserliga Majestät från den kommitté, som tillsatts för att uppgöra förslag till ordnande af legoförhållandena, underdånigst. Kommittébetänkande 1914, n:o 4. Helsingfors 1915
Kai Korte : Suomen lakimiesliitto 1944-1954 - Finlands juristförbund 1944-1954 ; övers. av Gunnar Takolander. Suomen lakimiesliitto, Helsinki 1954
Borneonmersawa

| Borneonmersawa |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Siipipuukasvit Dipterocarpaceae
Alaheimo::  Dipterocarpoideae
Suku::  Mersawat Anisoptera
Laji::  laevis
Kaksiosainen nimi
 Anisoptera laevis  Ridl. 
Katso myös
   Borneonmersawa Wikispeciesissä   Borneonmersawa Commonsissa 
Infobox OKNimi-testi OKIUCN-testi OK: 
Borneonmersawa (Anisoptera laevis) on siipipuukasvien (Dipterocarpaceae) heimoon, mersawojen (Anisoptera) sukuun kuuluva kasvilaji. Se on suureksi kasvava ainavihanta puu, jolla on kuitenkin suhteellisesti pieni latvus.
Borneonmersawa on alankometsien latvuskerrosta muodostava puulaji. Se on laajalle levinnyt ja melko tavallinen sisämaan alankometsissä sekä vuorten rinteillä merenpinnan tasosta aina 900 metrin korkeuteen asti. Borneonmersawaa tavataan luonnossa Malesiassa ja Indonesiassa. Maankäytön muutosten ja puiden kasvualan kutistumisen myötä borneonmersawa on kuitenkin luokiteltu uhanalaiseksi lajiksi.
Borneonmersawaa hakataan luonnosta puutavaraksi, jota myydään kansainvälisesti mersawa-nimellä. Puuaines on vaaleankellertävää sekä melko kovaa ja kestävää. Puuaines sisältää runsaasti piidioksidia, joten sitä voi olla hankalaa sahata. Puutavaraa käytetään erilaiseen rakentamiseen, huonekaluihin sekä muihin vastaavanlaisiin kohteisiin.
Aiheesta muualla

Global Biodiversity Information Facility (GBIF): Anisoptera laevis (englanniksi)
Bjørn Tidmand

| Bjørn Tidmand |
| --- | --- |
 Bjørn Tidmand vuonna 1963
Henkilötiedot
Syntynyt: 24. tammikuuta 1940 (ikä 84) Kööpenhamina, Tanska
Ammatti:  laulaja
Muusikko
Tyylilajit:  popmusiikki 
Aiheesta muualla
Kotisivut
  [ Muokkaa Wikidatassa ] [ ohje ]  
Bjørn Tidmand (s. 24. tammikuuta 1940) on tanskalainen laulaja.
Tidmandin ura alkoi lapsena Kööpenhaminan poikakuorossa, minkä jälkeen hän esiintyi nuorena Kööpenhaminan ravintoloissa ja yökerhoissa. Tidmand esiintyi televisioissa ensimmäistä kertaa vuonna 1957 ohjelmassa Soldaterstafetten ja julkaisi ensilevytyksensä, tanskankielisen version Only Sixteen -kappaleesta vuonna 1959.
Tidmand osallistui Dansk Melodi Grand Prixiin vuonna 1963 kappaleella Amiga mia sijoittuen kilpailussa toiseksi. Vuotta myöhemmin Tidmand voitti Dansk Melodi Grand Prixin kappaleella Sangen om dig valikoituen täten Tanskan edustajaksi Tanskan isännöimään saman vuoden Eurovision laulukilpailuun. Kansainvälisessä Eurovision laulukilpailussa Tidmand sijoittui yhdeksänneksi 16 kilpailijan joukosta. Vuonna 1965 Tidmand osallistui Dansk Melodi Grand Prixiin kappaleella Forårsvise, mutta sijoitusta kilpailussa ei tiedetä.
Tidmandin muita tunnetuimpia kappaleita ovat Nu ta’r jeg til Dublin, Brænd mine breve, Lille sommerfugl. Når det bli’r sommer igen ja Rosen er rød min ven. Tidmand isännöi Gustav Wincklerin kanssa TV-ohjelmaa Mellem to stole 1970-luvun puolivälissä.
Basutomaa

Basutomaa (engl. Basutoland) oli Britannian kruununsiirtomaa, joka perustettiin vuonna 1884, koska Kapmaa ei kyennyt hallitsemaan aluetta. Se jaettiin seitsemään piirikuntaan: Bereaan, Leribeen, Maseruun, Mohales Hoekiin, Mafetengiin, Quacha’s Nekiin sekä Quthingiin.
Basutomaa uudelleennimettiin Lesothon kuningaskunnaksi maan itsenäistyessä Britanniasta 4. lokakuuta 1966, Leabua Jonathanin toimien tällöin valtion pääministerinä. Basutomaa liittyi itsenäistymisensä jälkeen Kansainyhteisöön.
Aiheesta muualla

”Mustat cowboyt”, Seura, 29.6.1938, nro 26, s. 14, Kansalliskirjaston digitaaliset aineistot.
Brion-sur-Ource

| Brion-sur-Ource |
| --- | --- |
 Saint-Hippolyten kirkko
 vaakuna
 Brion-sur-Ource
 Koordinaatit: 47°55′01″N, 4°39′49″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  14,0 km²
Korkeus:  217 m
Väkiluku (2018):  230 
 – Väestötiheys:  16 as./km²
Kunnan numero:  21109
 
 Kunnan kotisivut 
Infobox OKVirheellinen NIMI-arvo: 
Brion-sur-Ource on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ourcejoen varrella, noin 42 kilometriä Montbardin kaupungista koilliseen.
Kunnan keskustassa oleva Saint-Hippolyten kirkko on alkujaan peräisin 1400-luvulta. Se on omistettu Hippolytos Roomalaiselle. Kirkkoa uusittiin 1500-, 1600- ja 1800-luvuilla. Ourcejoen ylittävässä holvisillassa on kaksitoista holvia. Silta on peräisin 1600-luvulta, mutta se uusittiin 1900-luvulla.
Aiheesta muualla

Kuvia tai muita tiedostoja aiheesta Brion-sur-Ource Wikimedia Commonsissa
Bourg-Saint-Christophe

Bourg-Saint-Christophe on kunta Ainin departementissa Rhône-Alpesin hallintoalueella. Kunnassa oli 824 asukasta vuoden 1999 väestönlaskennassa. Bourg-Saint-Christophen pinta-ala on yhdeksän neliökilometriä.
Brioni

Brionin logo.
Brionin myymälä Las Vegas Stripillä.
Brioni on italialainen vaateyhtiö, joka on erikoistunut korkealaatuisiin käsin tehtyihin miesten pukuihin. Brionin perustivat vuonna 1945 Nazareno Fonticoli ja Gaetano Savini. Nimen yhtiölleen perustajat ottivat Adrianmerellä sijaitsevasta Brioni-saaristosta, koska paikka tunnettiin tuohon aikaan ylellisenä lomakohteena.
Brionin vaatetehdas sijaitsee Abruzzossa, Keski-Italiassa. Yhtiön tunnetuin tuote on mittatilauksena korkealaatuisesta kankaasta tehdyt puvut, joiden hinta on yleensä 3 000 ja 36 000 euron väliltä. Yhden puvun tekoon käytetään vähintään 30–35 tuntia, ja asiakas voi valita yli 5 000 erilaisen kankaan väliltä. Brionin asiakaskuntaan on kuulunut useita rikkaita, kuuluisia ja vaikutusvaltaisia miehiä presidenteistä tähtinäyttelijöihin.
Pukujen lisäksi Brioni valmistaa muun muassa paitoja, solmioita ja naisten vaatteita. Yhtiön liikevaihto vuonna 2006 oli 180 milj. €.
Kauppalehti Optio 3/2012 sijoitti Brionin sijaluvulle 3 listallaan ”101 vaikuttavinta miestenvaatevalmistajaa”.
Aiheesta muualla

Brioni.com
Blood Visions

Blood Visions on yhdysvaltalaisen garage rock -artistin Jay Reatardin debyyttistudioalbumi, joka julkaistiin 2006.
Kappaleet

| 0 | 1 | 2 |
| --- | --- | --- |
| 1. | "Blood Visions" | 1:32 |
| 2. | "Greed, Money, Useless Children" | 0:54 |
| 3. | "It's So Easy" | 1:10 |
| 4. | "My Shadow" | 3:18 |
| 5. | "My Family" | 1:43 |
| 6. | "Death Is Forming" | 2:06 |
| 7. | "Oh It's Such a Shame" | 2:28 |
| 8. | "Not a Substitute" | 1:05 |
| 9. | "Nightmares" | 2:13 |
| 10. | "I See You Standing There" | 1:39 |
| 11. | "We Who Wait" (The Adverts Cover) | 2:01 |
| 12. | "Fading All Away" | 1:28 |
| 13. | "Turning Blue" | 2:41 |
| 14. | "Puppet Man" | 1:44 |
| 15. | "Waiting for Something" | 3:16 |
| Kesto | Kesto | 29:09 |
Heikinlampi (Ähtäri)

| Heikinlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°28′59″N, 23°50′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Perunalampeen 
Järvinumero:  35.427.1.007
Mittaustietoja
Pinnankorkeus:  159,2 m  
Rantaviiva:  1,317 km  
Pinta-ala:  8,347 ha  
Saaria:  ei saaria 
 fiHeikinlampi 
Heikinlampi on Etelä-Pohjanmaalla Ähtärissä Lampiperän kylän lähellä sijaitseva lampi.
Maantietoa

Lammen pinta-ala on 8,3 hehtaaria, se on 550 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Matoluoman valuma-alueeseen (35.427) se kuuluu. Lammen vedenpinnan korkeus on 159,2 metriä mpy.
Haukkanainen

Haukkanainen (eng. Hawkwoman) on nimitys kolmelle DC Comicsin sarjakuvissa esiintyneelle hahmolle. Hahmo esiintyi ensimmäisen kerran tarinassa The Brave and the Bold #34 helmi-maaliskuussa 1961. Hahmon eri inkarnaatiot muistuttavat osittain Haukkatyttöä ja ovat toimineet Haukkamiehen kumppaneina ja joskus myös puolisoina.
Taustaa

Ensimmäinen Haukkanaisen identiteettiä käyttänyt oli Shayera Hol, toinen Haukkatyttö, joka alkoi käyttää nimeä Haukkanainen World's Finest Comics #272:n tarinassa vuonna 1981.
Toinen Haukkanaisen identiteettiä käyttänyt oli Sharon Parker niminen ihminen, joka esitettiin tarinassa Justice League International, #10 helmikuussa 1988. Vuosia ennen Invasion-tarinakaaren tapahtumia, Fel Andar, Thanagarilainen vakooja, Joka oli kolmas Haukkamies, lähetettiin maan päälle soluttautumaan ihmisten joukkoon. Lopulta hän tapasi ja meni naimisiin ihmisnaisen Sharon Parkerin kanssa, joka pian synnytti Charley Parkerin, joka tunnettiin myöhemmin Golden Eaglena eli kultaisena kotkana.
Kun Charley oli neljävuotias, Thanagar kutsui Andarin aktiiviseen työhön, joten hän liittyi Justice League Internationaliin väittäen olevansa Carterin ja Shiera Hallin poika Carter Hall, Jr. Andar ei koskaan kertonut Thanagarian Empirelle Charleysta, joten hän pyyhki Sharonin mielen ja muistin ja pakotti tämän ottamaan itselleen identiteetin Haukkanainen Sharon Hallin, Carter Hall Jr:n vaimon.
Kun Sharon sai tietää esiintymisestään roolissaan, hän paljasti totuuden J'onn J'onzzille eli Metsästäjälle Marsista ja Maxwell Lordille. Molempien kohtaamana Andar pakeni takaisin Thanagariin ja Sharon menehtyi.
Kolmas Haukkanaisen nimeä käyttänyt oli Shayera Thal, Thanagarilainen nainen, joka esiintyi ensimmäisen kerran tarinassa Hawkworld #1 elokuussa 1989, joka saapui maahan yhdessä Katar Holin kanssa ja yhdessä he taistelivat rikollisuutta vastaan ​​maan päällä ja korruptiota vastaan ​​Thanagarilla jonkin aikaa, lopulta rakastuen ja päättäen jäädä maan päälle ja rakentaa sinne elämää sen sijaan, että palaisivat kotimaailmaansa. Minisarjassa Rann-Thanagar War Tamaranean kuningatar Komand'r eli Blackfire petti ja murhasi Shayeran. Hänen ruumiinsa lähetettiin lentoradalle Thanagarin aurinkoon, Polarikseen, sankarien lepopaikkaan Thanagarilaisen perinteen mukaan.
DC:n vuoden 2011 uudelleenjulkaisun jälkeen Shayera Thal paljastetaan Thanagarin prinsessana ja Katar Holin entisenä rakastajana. Aluksi hänet kuvataan konnana, koska hän uskoi virheellisesti, että hänen rakastajansa Katar Hol on tappanut hänen veljensä, keisari Corsarin vannoen kostoa tälle. Mutta sen jälkeen kun on selvinnyt, että Corsar selvisi ja manipuloi tilannetta, Shayera pettää hänet ja pelastaa Katarin hengen, näennäisesti uhraamalla omansa sen eteen, vaikka myöhemmin paljastetaan, että hän selvisi hengissä.
Muussa mediassa

Yhdistelmä Shayera Holin ja Shayera Thalin Haukkanaisesta esiintyi Young Justice animaatiosarjassa, jossa häntä ääninäytteli Zehra Fazal. Hän ja hänen miehensä Haukkamies ovat Oikeuden Puolustajien jäseniä ja esiintyvät pääasiassa toistuvasti. Jaksossa "Auld Acquaintance" hän ja Oikeuden Puolustajat joutuvat Valon hallintaan ja joutuvat hyökkäämään Rimbor-planeetta vastaan. "Alienated" -jaksossa hyökkäykseen osallistuneet Liigan jäsenet palaavat Rimboriin oikeuden eteen. Jaksossa "Endgame" heidät todetaan syyllisiksi, mutta Teräspoika, Miss Martian ja Adam Strange esittävät uusia todisteita ja pakottavat tuomioistuimen kumoamaan tuomionsa.
Haukkanainen esiintyi animaatioelokuvassa Teen Titans Go! To the Movies yhdessä Haukkamiehen ja Haukkatytön kanssa.
Shayera Holin versio Haukkanaisesta esiintyi cameo-roolissa animaatioelokuvassa Justice League: The New Frontier.
Hans-Dietrich von Tiesenhausen

| Hans-Dietrich von Tiesenhausen |
| --- | --- |

Henkilötiedot
Syntynyt: 22. helmikuuta 1913 Riika
Kuollut: 17. elokuuta 2000 Vancouver
Ammatti:  Puuseppä Sisustussuunnittelija
Sotilashenkilö
Palvelusmaa(t):  Saksa
Palvelusvuodet:  1934–1942
Komentajuudet:  U-331, 31.3.1941–17.11.1942
Sotilasarvo:  Kapteeniluutnantti
Kunniamerkit:  Toisen luokan rautaristi ensimmäisen luokan rautaristi ritariristi
Hans-Dietrich von Tiesenhausen (22. helmikuuta 1913, Riika – 17. elokuuta 2000, Vancouver) oli Saksan laivaston sukellusvenepäällikkö toisessa maailmansodassa.
Ura

Vapaaherra von Tiesenhausen syntyi Riiassa vanhaan baltiansaksalaiseen aatelissukuun. Hän aloitti uransa Saksan laivastossa vuonna 1934 ja oli muun muassa mukana partioimassa kevyt risteilijä Nürnbergillä Espanjan vesillä sisällissodan aikana. Hänen uransa sukellusveneissä alkoi U-23:lla Otto Kretschmerin ja Adalbert Schneen alaisuudessa loppuvuonna 1939. von Tiesenhausenin palvelus jatkui U-93:lla toisen myöhemmin tunnetun päällikön, Klaus Korthin alaisuudessa.
Keväällä 1941 von Tiesenhausen sai komentoonsa oman veneen, U-331:en ja seuraavana talvena hänet ylennettiin kapteeniluutnantiksi. Ensimmäisen partiomatkan U-331 teki Atlantilla. Syyskuussa vene läpäisi toisella partiomatkallaan Gibraltarin salmen ja alkoi siitä eteenpäin operoida Välimerellä. 25. marraskuuta von Tiesenhausen saavutti suurimman voittonsa upottamalla kolmella torpedolla Britannian kuninkaallisen laivaston Queen Elizabeth -luokan taistelulaivan HMS Barhamin Libyan rannikolla Sollumin edustalla. Marraskuussa 1942 U-331 joutui kymmenennellä partiomatkallaan Fairey Swordfish -torpedokoneen hyökkäyksen kohteeksi ja tuhoutui. von Tiesenhausen ja 15 muuta miehistön jäsentä pelastettiin ja otettiin sotavangeiksi.
Sodan jälkeinen elämä

Vietettyään vuosia sotavankeudessa Britanniassa ja Kanadassa hän palasi 1947 Saksaan, missä alkoi työskennellä puuseppänä. 1950-luvun alussa hän palasi Kanadaan ja saikin myöhemmin maan kansalaisuuden. Hän eli lopun elämäänsä Vancouverin alueella ja toimi sisustussuunnittelijana sekä luontokuvaajana. von Tiesenhausen kuoli 87-vuotiaana elokuussa 2000.
Aiheesta muualla

von Tiesenhausenin tiedot uboat.net-sivustolla; muun muassa kuva
Halimasjärvi

| Halimasjärvi Halimajärvi |
| --- | --- |
 Järvi kesäkuussa 2021 ja View of the lake at june 2021
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°30′25″N, 23°55′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven lähialue (35.311)
Järveen tulevat joet:  Ollinoja, Halimasjärvenoja
Laskujoki:  oja Näsijärveen 
Taajamat:  Tampere: Atala, Kumpula
Järvinumero:  35.311.1.005
Mittaustietoja
Pinnankorkeus:  108,9 m  
Pituus:  360 m  
Leveys:  250 m  
Rantaviiva:  0,943 km  
Pinta-ala:  4,192 ha  
Suurin syvyys:  13 m  
Valuma-alue:  3,28 km²  
Saaria:  ei saaria 
 fiHalimasjärvi 
Laskuojan luusua.
Rantojen lehtokorpea.
Suojelualueen opastaulu.
Halimasjärvi  on pieni järvi Pirkanmaalla Tampereella Atalan ja Kumpulan kaupunginosien välimaastossa. Halimasjärven ranta-alueilla on kaupungin uimaranta ja luonnonsuojelualue.
Maantietoa

Halimasjärvi on 350 metriä pitkä, 250 metriä leveä ja sen pinta-ala on 4,2 hehtaaria. Se on muodostunut pohjois-etelä-suuntaiseen kallioruhjeen syvänteeseen ja erityisesti sen itäpuoliset rannat ovat rantametsässä jyrkänteiset. Järvi onkin 13 metriä syvä. Vaikka järvi sijaitsee asutusalueen sivulla, on se säilyttänyt monia metsäjärven piirteitä. Tätä auttaa ympäristöön merkitty suojelualue. Järven rantaviivan pituus on 950 metriä. Rannan tuntumassa kiertää järveä kävelypolku, jossa kosteikot on ylitettävä pitkospuita pitkin. Järven länsipuolella on pieni puisto, josta on lyhyt matka lounasrannassa olevalle kaupungin ylläpitämälle uimarannalle. Siinä ei ole kartan mukaan saaria, mutta suojelualueen esitteessä on maininta keinotekoisesta saarelmasta.
Luontoarvoja

Järven pohjois-, itä- ja eteläpuolelle on vuonna 1988 perustettu 14 hehtaarin luonnonsuojelualue. Sitä laajennettiin 20 hehtaarilla vuonna 2013, joten yhteinen suojeltu alue on 35 hehtaarin suuruinen. Itse Halimasjärvi ei sisälly suojelualueeseen. Suojelualue sijaitsee asutusalueen sisällä ja sen alueelle on ulkoilijoiden kulutuksen takia rakennettu pitkospuut ja kävelyreitit on merkitty opastein vuonna 2015.
Järven ympäristön luonto on vehmasta lehtomaista kangasmetsää ja lehtokorpea. Vuonna 1988–1989 kartoitettiin alueen kasvusto. Silloin tavattiin 220 putkilokasvia. Myöhemmin on kasvistoa kartoitettu lisää ja tavattu muutamia uhanalaisiakin lajeja. Tällaisia ovat esimerkiksi ruohokanukka, jalkasara, mäkivirvilä, suovalkku ja kaiheorvokki. Lähimetsän puusto muodostuu pääosin kuusesta, mutta muita puulajeja ovat rauduskoivu, hieskoivu, tervaleppä, harmaaleppä, raita ja haapa. Maaperän ravinteikkuus suosii paikoittaista lehtomaista kasvustoa, jonka aluskasvillisuudessa kasvaa tummaraunioinen. Kuolevat puut kaadetaan maahan, jos ne ovat vaaraksi vierailijoille. Puita ei korjata pois, vaan ne annetaan lahota paikoilleen. Sienikartoitusta ei ole vielä tehty, mutta alueella kasvaa esimerkiksi mustapahkajuurekas, kimppuseitikki, vihertyvirisakas ja purorisakas.
Linnustoa on selvitetty useita kertoja. Esimerkiksi vuoden 2007 laskennossa tavattiin 25 pesimälajia. Yleisimmät lajit olivat peippo, pajulintu, punakylkirastas, punarinta, lehtokerttu ja metsäkirvinen. Usein havaitaan myös metsäviklo, varpushaukka, pyy ja sirittäjä. Vanhoissa metsissä viihtyvät puukiipijä ja peukaloinen elävät alueella myös. Toisinaan havaitaan vanhoissa kuusikoissa idänuunilinnun tai pikkusiepon laulua. Lähes kaikki tikkalajit vierailevat metsässä ja järvessä on pesinyt vuosittain kaakkuri. Lentävistä nisäkkäistä tavataan alueella liito-orava, pohjanlepakko, korvayökkö, viiksisiippa ja vesisiippa.
Vuosien 1991–1993 tehdyssä selvityksessä havaittiin 204 suurperhoslajia ja 156 pienperhoslajia. Niistä harvinaisempia olivat esimerkiksi varjotupsukka, kuultomittari, Olethreutes dissolutanus, purolouhekas, rahkapalkonen, konnanmarjamittari, sekä koit Coleophora ahenella ja Stigmella splendissimella. Alueen lahopuita hyödyntäviä koiperhosia ovat esimerkiksi tuhtikääpäkoi, liiterikoi, harmosienikoi, metsälahokoi ja koivusienikoi.